Trilypis ūkas
Trilypis ūkas (M20, NGC 6514) – mažasis ūkas, esantis Šaulio žvaigždyne. Jis priklauso H II sričiai. Nuo Saulės šis ūkas yra nutolęs 9000 šviesmečių („Sky Catalog 2000“ duomenimis, 5200 šviesmečių). Jo regimasis ryškis yra 6,3. Trilypį ūką 1764 m. birželio 5 d. aptiko Charles Messier. Trilypis ūkas matomas nedideliu teleskopu. Teigiama, kad palankiausias metas jį stebėti yra rugpjūčio mėnesį. Emisinius ūkus vyraujančiu rausvu atspalviu nuspalvina švytinčios vandenilio dujos, o ypač krintanti į akis Trilypio ūko žydra spalva – tai nuo dulkių atsispindėjusi žvaigždžių šviesa.